ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ രോഗബാധിതരേക്കാള് 37-ാം ദിനത്തിലും രാജ്യത്ത് രോഗമുക്തര് കൂടുതല്
രോഗസ്ഥിരീകരണ നിരക്കും പ്രതിദിന മരണസംഖ്യയും തുടര്ച്ചയായി കുറയുന്നു
രണ്ടാം ദിവസവും, രാജ്യത്ത് കഴിഞ്ഞ 24 മണിക്കൂറിനിടെ റിപ്പോര്ട്ട് ചെയ്യപ്പെട്ട പുതിയ കേസുകള് 50,000ല് താഴെയായി തുടരുന്നു. കഴിഞ്ഞ 24 മണിക്കൂറിനിടെ 45,903 പേര്ക്ക് കോവിഡ് -19 സ്ഥിരീകരിച്ചു. കോവിഡ് അനുസൃതശീലങ്ങള് പ്രോത്സാഹിപ്പിക്കുന്ന ജന്-ആന്ദോളന്റെ വിജയം പ്രതിദിനരോഗികളുടെ എണ്ണം കുറയ്ക്കാന് സഹായിക്കുന്നു.
കഴിഞ്ഞ 24 മണിക്കൂറിനിടെ 48,405 പേര് രോഗമുക്തരായതോടെ 37-ാം ദിവസവും രോഗബാധിതരുടെ എണ്ണത്തേക്കാള് കൂടുതല് രോഗമുക്തരെന്ന പ്രവണത തുടരുന്നു.
നിലവില് രാജ്യത്ത് ചികിത്സയിലുള്ളത് 5.09 ലക്ഷം  പേരാണ്. ആകെ രോഗബാധിതരുടെ 5.95% ശതമാനമാണിത്.
രാജ്യത്തെ കോവിഡ് രോഗമുക്തി നിരക്കു വര്ധിച്ച് 92.56% ആയി. ആകെ രോഗമുക്തരുടെ എണ്ണം 79,17,373. രോഗമുക്തരും ചികിത്സയിലുള്ളവരും തമ്മിലുള്ള അന്തരം ക്രമാനുഗതമായി വര്ധിച്ച് 74,07,700 ആയി. രാജ്യത്ത് രോഗസ്ഥിരീകരണ നിരക്ക് 7.19 ശതമാനമായി കുറഞ്ഞു.
പുതുതായി രോഗമുക്തരായവരില് 79 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 8,232 പേരാണ് മഹാരാഷ്ട്രയില് രോഗമുക്തരായത്. കേരളത്തില് 6,853 പേരും ഡല്ഹിയില് 6,069 പേരും സുഖം പ്രാപിച്ചു.
പുതിയ രോഗബാധിതരില് 79 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഏറ്റവും കൂടുതല് കോസുകള് റിപ്പോര്ട്ട് ചെയ്തത് ഡല്ഹിയിലാണ് . 5,585 പേര്ക്ക് മഹാരാഷ്ട്രയിലും 5,440 പേര്ക്ക് കേരളത്തിലും രോഗം ബാധിച്ചു.
കഴിഞ്ഞ 24 മണിക്കൂറിനിടെ രാജ്യത്ത് 490 കോവിഡ് മരണങ്ങളാണുണ്ടായത്. കഴിഞ്ഞ കുറച്ച ദിവസങ്ങളിലായി അഞ്ഞൂറില് താഴെ പ്രതിദിന മരണമാണ് രാജ്യത്ത് രേഖപ്പെടുത്തുന്നത്.
രാജ്യത്തെ കോവിഡ് മരണസംഖ്യയുടെ 81 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കഴിഞ്ഞ 24 മണിക്കൂറിനുള്ളില് റിപ്പോര്ട്ട് ചെയ്യപ്പെട്ട മരണങ്ങളില് നാലിലൊന്ന്  മഹാരാഷ്ട്രയിലാണ് . ഡല്ഹി, പശ്ചിമ ബംഗാള് എന്നിവിടങ്ങളില് യഥാക്രമം 77 ഉം 59 ഉം പേര് മരിച്ചു.
(
തെരഞ്ഞെടുപ്പ് കമ്മീഷന്
തെരഞ്ഞെടുപ്പ് കമ്മീഷണർ ശ്രീ സുശീൽ ചന്ദ്രയുടെ നേതൃത്വത്തിലുള്ള തെരഞ്ഞെടുപ്പ് കമ്മീഷൻ സംഘം ദക്ഷിണാഫ്രിക്ക, മൗറീഷ്യസ് എന്നീ രാജ്യങ്ങൾ സന്ദർശിച്ചു
ഓവർസീസ് വോട്ടർമാരായി രജിസ്റ്റർ ചെയ്യണമെന്ന് ഇന്ത്യൻ സമൂഹത്തിനോട് കേന്ദ്ര തെരഞ്ഞെടുപ്പ് കമ്മീഷണർ ആവശ്യപ്പെട്ടു
ന്യൂ ഡൽഹി: ഏപ്രിൽ 22, 2022
കേന്ദ്ര തെരഞ്ഞെടുപ്പ് കമ്മീഷണർ ശ്രീ സുശീൽ ചന്ദ്രയുടെ നേതൃത്വത്തിലുള്ള ഇന്ത്യൻ തെരഞ്ഞെടുപ്പ് കമ്മീഷൻ സംഘം ദക്ഷിണാഫ്രിക്ക, മൗറീഷ്യസ് എന്നീ രാജ്യങ്ങൾ 2022 ഏപ്രിൽ 9 മുതൽ 19 വരെ സന്ദർശിച്ചു. സന്ദർശനത്തിനിടയിൽ ദക്ഷിണ ആഫ്രിക്കയിലെയും മൗറീഷ്യസിലെ യും തിരഞ്ഞെടുപ്പ് കമ്മീഷനുമായി നിരവധി വട്ട ചർച്ചകൾ നടന്നു. കൂടാതെ ഈ രാജ്യങ്ങളിലെ വിദേശ ഇന്ത്യൻ പൗരന്മാരുമായുള്ള ആശയവിനിമയവും നടന്നു. ഈ രാജ്യങ്ങളിലെ രണ്ട് തെരഞ്ഞെടുപ്പ് നിർവഹണ സ്ഥാപനങ്ങളും കേന്ദ്ര തിരഞ്ഞെടുപ്പ് കമ്മീഷനുമായി ധാരണാപത്രത്തിൽ ഒപ്പുവെച്ചിട്ടുള്ളതാണ്
വിദേശ ഇന്ത്യൻ സമൂഹവുമായുള്ള ആശയവിനിമയത്തിന് ഇടയിൽ, ഓവർസീസ് വോട്ടർമാരുടെ എണ്ണം നിലവിൽ വളരെയധികം കുറവാണെന്നും, അതിനാൽ എത്രയും വേഗം രജിസ്റ്റർചെയ്യാൻ ശ്രദ്ധിക്കണമെന്നും മുഖ്യ തിരഞ്ഞെടുപ്പ് കമ്മീഷണർ ആവശ്യപ്പെട്ടു. ഇലക്ട്രോണിക്കലി ട്രാൻസ്മിറ്റെഡ് പോസ്റ്റൽ ബാലറ്റ് സംവിധാനം  വിദേശ ഇന്ത്യക്കാർക്കും ലഭ്യമാക്കാനുള്ള നടപടികൾ ദീർഘകാലമായി ആലോചിച്ചു വരികെയാണെന്ന് അദ്ദേഹം അറിയിച്ചു.
കേന്ദ്ര തിരഞ്ഞെടുപ്പ് കമ്മീഷൻ, ദക്ഷിണാഫ്രിക്കൻ തിരഞ്ഞെടുപ്പ് കമ്മീഷൻ അധ്യക്ഷൻ ഗ്ലെൻ മഷിനിനി, ആഗോള തിരഞ്ഞെടുപ്പ് കമ്മീഷൻ അസോസിയേഷൻ  സെക്രട്ടറി ജനറൽ ശ്രീ. ജോൻഗ്യൂൻ ചോ എന്നിവർ തമ്മിൽ നടന്ന യോഗം സന്ദർശനത്തിലെ ഏറ്റവും പ്രധാന സംഭവമായിരുന്നു. 2022 ഏപ്രിൽ 12 ന് പ്രെട്ടോറിയയിൽ വച്ചാണ് ഇവർ തമ്മിലുള്ള കൂടിക്കാഴ്ച നടന്നത്. ലോകത്തിലെ 118 തിരഞ്ഞെടുപ്പ് നിർവഹണ സ്ഥാപനങ്ങളുടെ ഏറ്റവും വലിയ കൂട്ടായ്മയായ AWEB ന്റെ അധ്യക്ഷസ്ഥാനം നിലവിൽ ഇന്ത്യക്കും, ഉപഅധ്യക്ഷ സ്ഥാനം ദക്ഷിണാഫ്രിക്കയ്ക്കുമാണ്.
AWEB സ്വയം നവീകരിക്കപ്പെടേണ്ടതിന്റെ ആവശ്യകത ചൂണ്ടിക്കാട്ടവേ സ്ഥാപനത്തെ കൂടുതൽ ശക്തിപ്പെടുത്തുന്നതിനു ശ്രദ്ധ നൽകേണ്ട 3 മേഖലകളും മുഖ്യ തിരഞ്ഞെടുപ്പ് കമ്മീഷണർ ചൂണ്ടിക്കാട്ടി:
1) AWEB ആഗോള ഏകകങ്ങൾ എന്ന പേരിൽ തിരഞ്ഞെടുപ്പ് നിർവഹണ നടപടികളുടെ വിവിധ വശങ്ങൾക്കായി കൃത്യമായ പ്രവർത്തന ചട്ടങ്ങൾ കൊണ്ടുവരാൻ AWEB ശ്രമിക്കണം.
2) പ്രത്യേക പ്രമേയ അധിഷ്ഠിത പ്രാദേശിക യോഗങ്ങൾ, AWEB കലണ്ടറിലെ പ്രധാന ദിനാഘോഷങ്ങൾ, AWEB യ്ക്കായി പ്രത്യേക പ്രവർത്തനങ്ങൾ ഉൾക്കൊള്ളിച്ച കലണ്ടറിന്റെ രൂപകല്പന എന്നിവ വഴി അംഗങ്ങൾ തമ്മിലുള്ള ആശയവിനിമയം വർധിപ്പിക്കുക.
3) മികച്ച മാതൃകകൾ, പരിശീലനം, ശേഷി വികസനം എന്നിവയുടെ പങ്കുവയ്ക്കൽ വർധിപ്പിക്കുക.
ഇന്ത്യ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് ഡെമോക്രസി ആൻഡ് ഇലക്ഷൻ മാനേജ്മെന്റ് ൽ വച്ചു AWEB അംഗങ്ങൾക്കായുള്ള പ്രത്യേക പരിപാടികൾ അടക്കം കൂടുതൽ പരിശീലനപരിപാടികൾ സജ്ജമാക്കാൻ തിരഞ്ഞെടുപ്പ് കമ്മീഷൻ തയ്യാറാണെന്നു ശ്രീ ചന്ദ്ര അറിയിച്ചു.
മൗറീഷ്യസ് ഇലക്റ്ററൽ കമ്മീഷണർ ശ്രീ. മൊഹമ്മദ് ഇർഫാൻ അബ്ദൂലുമായി 2022 ഏപ്രിൽ 18ന് മുഖ്യ തിരഞ്ഞെടുപ്പ് കമ്മീഷണർ കൂടിക്കാഴ്ച നടത്തി.
(Visitor Counter : 765
ഭൗമശാസ്ത്ര മന്ത്രാലയം
ശാസ്ത്ര പ്രേരിത സമ്പദ്വ്യവസ്ഥയെ ആശ്രയിച്ചായിരിക്കും ഇന്ത്യയുടെ ഭാവി വളർച്ചയെന്ന് കേന്ദ്ര മന്ത്രി ഡോ. ജിതേന്ദ്ര സിംഗ്
ന്യൂഡൽഹി, ഒക്ടോബർ 18, 2021
(ശാസ്ത്ര പ്രേരിത സമ്പദ്വ്യവസ്ഥയെ ആശ്രയിച്ചായിരിക്കും ഇന്ത്യയുടെ ഭാവി വളർച്ചയെന്ന് കേന്ദ്ര ശാസ്ത്ര സാങ്കേതിക വകുപ്പ് സഹമന്ത്രി ഡോ. ജിതേന്ദ്ര സിംഗ് ഇന്ന് പറഞ്ഞു.
ഭൗമശാസ്ത്ര മന്ത്രാലയം സംഘടിപ്പിച്ച ആസാദി കാ അമൃത് മഹോത്സവവാരത്തിന്റെ ഉദ്ഘാടന യോഗത്തിൽ "സമുദ്ര സമ്പദ് വ്യവസ്ഥയിൽ  ഗവേഷണം, സാങ്കേതികവിദ്യ, നൂതന സംരംഭങ്ങൾ എന്നിവയുടെ പങ്ക്" എന്ന വിഷയം ആസ്പദമാക്കിയുള്ള സംവേദനാത്മക സെഷനെ അഭിസംബോധന ചെയ്യവെ, ഇന്ത്യയുടെ സമഗ്ര വളർച്ചയ്ക്ക് ശാസ്ത്രവും സാങ്കേതികവിദ്യയുമാണ് പ്രധാന മാധ്യമങ്ങളെന്ന് ഡോ. ജിതേന്ദ്ര സിംഗ് വ്യക്തമാക്കി.
ഇന്ത്യയുടെ നീല സമ്പദ് വ്യവസ്ഥ ദേശീയ സമ്പദ്വ്യവസ്ഥയുടെ ഉപവിഭാഗമായി കണക്കാക്കപ്പെടുന്നതായി ഡോ. ജിതേന്ദ്ര സിംഗ് പറഞ്ഞു. സമ്പൂർണ്ണ സമുദ്ര വിഭവ വ്യവസ്ഥ, രാജ്യത്തിന്റെ നിയമപരമായ അധികാരപരിധിക്കുള്ളിലുള്ള സമുദ്ര-തീരദേശ മേഖലകളിലെ മനുഷ്യ നിർമ്മിത സാമ്പത്തിക അടിസ്ഥാന സൗകര്യങ്ങൾ എന്നിവ ഇതിന്റെ ഭാഗമാണ്. സാമ്പത്തിക വളർച്ച, പാരിസ്ഥിതിക സുസ്ഥിരത, ദേശസുരക്ഷ എന്നിവയുമായി ബന്ധപ്പെട്ട ചരക്കുകളുടെയും സേവനങ്ങളുടെയും ഉൽപാദനത്തിന് നീല സമ്പദ്വ്യവസ്ഥ സഹായിക്കുമെന്ന് അദ്ദേഹം പറഞ്ഞു. ഇന്ത്യ പോലുള്ള തീരദേശ രാഷ്ട്രങ്ങൾക്ക് സമുദ്ര വിഭവങ്ങൾ ഉത്തരവാദിത്തത്തോടെ സാമൂഹിക നന്മയ്ക്കായി വിനിയോഗിക്കാനുള്ള വിശാലമായ സാമൂഹിക-സാമ്പത്തിക അവസരമാണ് നീല സമ്പദ്വ്യവസ്ഥയൊരുക്കുന്നതെന്നും മന്ത്രി കൂട്ടിച്ചേർത്തു.
നീല സമ്പദ് വ്യവസ്ഥ പോഷിപ്പിക്കുന്നതിന് വിവിധ വിഭവങ്ങൾ പ്രയോജനപ്പെടുത്തുക ലക്ഷ്യമിട്ട് മോദി സർക്കാർ ആരംഭിച്ച “ആഴക്കടൽ ദൗത്യം”  പുതിയ ചക്രവാളത്തിന്റെ ഉദയം സൂചിപ്പിക്കുന്നതായി മന്ത്രി പറഞ്ഞു.
വൈജ്ഞാനിക വൈദഗ്ധ്യവും പ്രകൃതി വിഭവങ്ങളും പ്രയോജനപ്പെടുത്തി, കാർഷിക- കാലാവസ്ഥാ സേവനങ്ങൾ മുതൽ ഉപ്പുവെള്ളം തദ്ദേശീയ സാങ്കേതികവിദ്യയിലൂടെ ശുദ്ധ ജലമാക്കി മാറ്റുന്നത് വരെയുള്ള സാധാരണക്കാരുടെ വിവിധങ്ങളായ ആവശ്യകതകൾ ഭൗമശാസ്ത്ര മന്ത്രാലയം നിറവേറ്റുന്നുണ്ടെന്ന് ഡോ. ജിതേന്ദ്ര സിംഗ് പറഞ്ഞു.
രാജ്യരക്ഷാ മന്ത്രാലയം
അഞ്ചാമത് ഇന്ത്യ-സിംഗപ്പൂർ പ്രതിരോധ മന്ത്രിതല സംഭാഷണം
അഞ്ചാമത് ഇന്ത്യ-സിംഗപ്പൂർ പ്രതിരോധ മന്ത്രിതല സംഭാഷണത്തിന് രാജ്യരക്ഷാ മന്ത്രി ശ്രീ രാജ്നാഥ് സിംഗ് 2021 ജനുവരി 20ന് ആധ്യക്ഷം വഹിച്ചു. റിപ്പബ്ലിക് ഓഫ് സിങ്കപ്പൂർ പ്രതിരോധമന്ത്രി ഡോക്ടർ എൻ എങ് ഹെനും വെർച്ച്വൽ കൂടിക്കാഴ്ചയിൽ പങ്കെടുത്തു
കോവിഡ്മഹാമാരി സൃഷ്ടിച്ച വെല്ലുവിളികൾക്ക് ഇടയിലും പ്രതിരോധ സഹകരണ മേഖലയിൽ ഇരുരാജ്യങ്ങൾക്കുമിടയിലുണ്ടായ പുരോഗതിയിൽ നേതാക്കൾ സന്തുഷ്ടി പ്രകടിപ്പിച്ചു. ഇരു രാജ്യങ്ങൾക്കിടയിൽ പ്രതിരോധ മേഖലയിൽ വളരുന്ന പങ്കാളിത്തത്തിൽ ഇരുനേതാക്കളും തൃപ്തി രേഖപ്പെടുത്തി.
കഴിഞ്ഞവർഷം ഇരു രാഷ്ട്രങ്ങൾക്കുംഇടയിൽ പ്രതിരോധ സഹകരണ രംഗത്തുണ്ടായ പുരോഗതി ഇരുവരും അവലോകനം ചെയ്തു. സായുധ സേന വിഭാഗങ്ങൾക്കിടയിലും പ്രതിരോധ സാങ്കേതികവിദ്യ, വ്യവസായരംഗം എന്നിവയ്ക്ക് ഇടയിലും ഇരുരാജ്യങ്ങളും നടത്തുന്ന നടപടികൾ വർധിപ്പിക്കുമെന്നും ഇരുവിഭാഗവും ഉറപ്പുനൽകി.
ഇരു രാജ്യങ്ങൾക്കിടയിൽ പങ്കാളിത്തം സാധ്യമായ നൂതന മേഖലകൾ ചർച്ച ചെയ്തു.
അന്തർവാഹിനി സഹായ സഹകരണമഖലയിലും പൊതു സഹകരണത്തിലും ഇന്ത്യൻ സിംഗപ്പൂർ നാവികസേനകൾ തമ്മിൽ ധാരണയായ കരാറിന്റെ നടപ്പാക്കൽ നടപടികളുടെ ഒപ്പുവയ്ക്കലിനും ഇരുനേതാക്കളും സാക്ഷ്യംവഹിച്ചു.
Click Here to See Joint Statement Singapore DMD
പ്രധാനമന്ത്രിയുടെ ഓഫീസ്
സര്ദാര് സരോവര് അണക്കെട്ടിലെ ദീപാലങ്കാരം പ്രധാനമന്ത്രി ഉദ്ഘാടനം ചെയ്തു
എല്ലാ യു.എന്. ഔദ്യോഗിക ഭാഷകളിലുമുള്ള ഏകതാ പ്രതിമയുടെ വെബ് സൈറ്റ് ഉദ്ഘാടനം ചെയ്തു
കെവാദിയ മൊബൈല് ആപ് ഉദ്ഘാടനം ചെയ്തു
യൂനിറ്റി ഗ്ലോ ഗാര്ഡന് ഉദ്ഘാടനം ചെയ്യുകയും സന്ദര്ശിക്കുകയും ചെയ്തു
സര്ദാര് സരോവര് അണക്കെട്ടിലെ ദീപാലങ്കാരം പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്തു.
അദ്ദേഹം യൂനിറ്റി ഗ്ലോ ഗാര്ഡനില് എല്ലാ യു.എന്. ഔദ്യോഗിക ഭാഷകളിലുമുള്ള ഏകതാ പ്രതിമയുടെ വെബ് സൈറ്റും കെവാദിയ മൊബൈല് ആപ്പും ഉദ്ഘാടനം ചെയ്തു. പ്രധാനമന്ത്രി കള്ളിമുള്ച്ചെടി ഉദ്യാനം സന്ദര്ശിക്കുകയും ചെയ്തു.
സര്ദാര് സരോവര് അണക്കെട്ടില് ദീപാലങ്കാരം
യൂനിറ്റി ഗ്ലോ ഗാര്ഡന്
ഇത് 3.61 ഏക്കര് സ്ഥലത്തു പരന്നുകിടക്കുന്ന സവിശേഷമായ തീം പാര്ക്കാണ്. ഇതില് മങ്ങിയ പ്രകാശമുള്ള ഒരു നിര ഇന്സ്റ്റലേഷനുകളും ഒപ്റ്റിക്കല് ഇല്യൂഷനുകളും മറ്റുമുണ്ട്. നിശാ വിനോദ സഞ്ചാരത്തിന്റെ ആഹ്ലാദം അനുഭവിക്കുന്നതിനായി എല്ലാവരെയും പ്രധാനമന്ത്രി സ്വാഗതംചെയ്തു.
കള്ളിമുള്ച്ചെടി ഉദ്യാനം
17 രാജ്യങ്ങളില്നിന്നായി 450 ദേശീയ, രാജ്യാന്തര ഇനങ്ങളോടുകൂടിയ വന് ശില്പചാതുരിയുള്ള ഹരിതഗൃഹമാണ് ഇത്. 24 ഏക്കറിലേറെ സ്ഥലത്തായി 1.9 ലക്ഷം കള്ളിമുള്ച്ചെടികള് ഉള്പ്പെടെ ആറു ലക്ഷം ചെടികള് ഇതിലുണ്ട്.
പ്രധാനമന്ത്രിയുടെ ഓഫീസ്
നാസിക്-ഷിർദി ഹൈവേയിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു രേഖപ്പെടുത്തി
ദുരന്തബാധിതർക്ക് പി എം എൻ ആർ എഫിൽ നിന്നും സഹായ ധനം പ്രഖ്യാപിച്ചു
നാസിക്-ഷിർദി ഹൈവേയിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  ദുരിതബാധിതർക്ക് ധനസഹായവും ശ്രീ മോദി പ്രഖ്യാപിച്ചിട്ടുണ്ട്.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"നാസിക്-ഷിർദി ഹൈവേയിലുണ്ടായ അപകടത്തിൽ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവർ ഉടൻ സുഖം പ്രാപിക്കട്ടെ. മരണമടഞ്ഞവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപ വീതം നൽകും: പ്രധാനമന്ത്രി മോദി"
Pained by the loss of lives in an accident on the Nashik-Shirdi highway. Condolences to the bereaved families. May the injured recover soon. An ex-gratia of Rs. 2 lakh from PMNRF would be given to the next of kin of each deceased. The injured would be given Rs. 50,000: PM Modi
— PMO India  January 13, 2023
नाशिक-शिर्डी महामार्गावरील अपघातात झालेल्या जीवितहानीमुळे तीव्र दुःख झाले. पीडित कुटुंबांप्रति सहवेदना व्यक्त करतो. जखमींच्या प्रकृतीत लवकर सुधारणा होवो. मृतांच्या नातेवाईकाला पीएमएनआरएफमधून प्रत्येकी रु. 2 लाख मदत दिली जाईल. जखमींना रु.50,000 देण्यात येतील : पंतप्रधान मोदी
— PMO India  January 13, 2023
പ്രധാനമന്ത്രിയുടെ ഓഫീസ്
അഡോബിന്റെ പ്രസിഡന്റും സിഇഒയുമായ ശ്രീ ശാന്തനു നാരായണുമായുള്ള പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് അഡോബിന്റെ പ്രസിഡന്റും സിഇഒയുമായ ശ്രീ ശാന്തനു നാരായണുമായി കൂടിക്കാഴ്ച നടത്തി. .
അഡോബിന്റെ തുടർ സഹകരണവും ഇന്ത്യയിലെ ഭാവി നിക്ഷേപ പദ്ധതികളും അവർ ചർച്ച ചെയ്തു. ഇന്ത്യയുടെ മുൻനിര പരിപാടിയായ ഡിജിറ്റൽ ഇന്ത്യ, ആരോഗ്യം, വിദ്യാഭ്യാസം, ഗവേഷണ -വികസന മേഖലകളിൽ വളർന്നുവരുന്ന സാങ്കേതികവിദ്യകളുടെ ഉപയോഗം എന്നിവയിലും ചർച്ചകൾ ശ്രദ്ധ കേന്ദ്രീകരിച്ചു.
(
പ്രധാനമന്ത്രിയുടെ ഓഫീസ്
വനിതാ ഹോക്കിയിൽ നമുക്ക് ഒരു മെഡൽ കഷ്ടിച്ച് നഷ്ടമായി, പക്ഷേ ഈ ടീം പുതിയ ഇന്ത്യയുടെ ആത്മാവിനെ പ്രതിഫലിപ്പിക്കുന്നു: പ്രധാനമന്ത്രി
വനിതാ ഹോക്കിയിൽ നമുക്ക് ഒരു മെഡൽ നഷ്ടമായി എന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു, എന്നാൽ ഈ ടീം പുതിയ ഇന്ത്യയുടെ ആത്മാവിനെ പ്രതിഫലിപ്പിക്കുന്നു- അവിടെ നാം മികച്ചത് നൽകുകയും പുതിയ അതിരുകൾ താണ്ടുകയും ചെയ്തു. 2020 ടോക്കിയോ ഒളിമ്പിക്സിൽ നമ്മുടെ വനിതാ ഹോക്കി ടീമിന്റെ മികച്ച പ്രകടനം നാം എപ്പോഴും ഓർക്കുമെന്നും അദ്ദേഹം പറഞ്ഞു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞൂ :
"ടോക്കിയോ 2020 -ലെ നമ്മുടെ വനിതാ ഹോക്കി ടീമിന്റെ മികച്ച പ്രകടനം നാം എപ്പോഴും ഓർക്കും. അവർ മത്സരത്തിൽ ഉടനീളം അവരുടെ മികച്ചത് നൽകി. ടീമിലെ ഓരോ അംഗവും ശ്രദ്ധേയമായ ധൈര്യവും നൈപുണ്യവും സഹിഷ്ണുതയും കൊണ്ട് അനുഗ്രഹീതരാണ്. ഈ മികച്ച ടീമിനെക്കുറിച്ച് ഇന്ത്യ അഭിമാനിക്കുന്നു.
വനിതാ ഹോക്കിയിൽ നമുക്ക് ഒരു മെഡൽ കഷ്ടിച്ച് നഷ്ടമായി, പക്ഷേ ഈ ടീം പുതിയ ഇന്ത്യയുടെ ആത്മാവിനെ പ്രതിഫലിപ്പിക്കുന്നു- അവിടെ നാം മികച്ചത് നൽകുകയും പുതിയ അതിരുകൾ താണ്ടുകയും ചെയ്തു അതിലും പ്രധാനം , #ടോക്കിയോ 2020 -ലെ അവരുടെ വിജയം ഇന്ത്യയിലെ പെൺമക്കളെ ഹോക്കി കളി ഏറ്റെടുക്കാനും അതിൽ മികവ് പുലർത്താനും പ്രേരിപ്പിക്കും. ഈ ടീമിനെക്കുറിച്ച് അഭിമാനമുണ്ട്.
(
മന്ത്രിസഭ
സിറ്റി ബസ് സർവീസുകൾ വർധിപ്പിക്കുന്നതിന് "പിഎം-ഇബസ് സേവ"യ്ക്ക് കേന്ദ്രമന്ത്രിസഭയുടെ അംഗീകാരം; ഏകോപിത ബസ് സർവീസ് ഇല്ലാത്ത നഗരങ്ങൾക്ക് മുൻഗണന
169 നഗരങ്ങളിൽ പിപിപി മാതൃകയിൽ 10,000 ഇ-ബസുകൾ വിന്യസിക്കും; ഹരിത നഗര ചലനക്ഷമത സംരംഭത്തിനു കീഴിൽ 181 നഗരങ്ങളിൽ അടിസ്ഥാന സൗകര്യങ്ങൾ നവീകരിക്കും
പദ്ധതിയുടെ ആകെ ചെലവ് 57,613 കോടി രൂപ
പ്രതീക്ഷിക്കുന്നത് 45,000-ത്തിലധികം നേരിട്ടുള്ള തൊഴിലവസരങ്ങൾ
പിപിപി മാതൃകയിൽ സിറ്റി ബസ് സർവീസ് മെച്ചപ്പെടുത്തുന്നതിന് 10,000 ഇ-ബസുകൾ സജ്ജമാക്കുന്ന 'പിഎം-ഇബസ് സേവ'യ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയിൽ ഇന്നു ചേർന്ന കേന്ദ്ര മന്ത്രിസഭാ യോഗം അംഗീകാരം നൽകി. 57,613 കോടി രൂപ ചെലവ് പ്രതീക്ഷിക്കുന്ന പദ്ധതിക്ക്, 20,000 കോടി രൂപയുടെ പിന്തുണ കേന്ദ്ര ഗവണ്മെന്റ് നൽകും. 10 വർഷത്തേക്ക് ബസ് സർവീസുകളെ ഈ പദ്ധതി പിന്തുണയ്ക്കും.
എത്തപ്പെടാത്തവരിലേക്കും എത്തിച്ചേരുന്നു:
കേന്ദ്ര ഭരണ പ്രദേശങ്ങൾ, വടക്കു കിഴക്കൻ മേഖലകൾ, മലയോര സംസ്ഥാനങ്ങൾ എന്നിവയുടെ എല്ലാ തലസ്ഥാന നഗരങ്ങളും ഉൾപ്പെടെ 2011 ലെ സെൻസസ് പ്രകാരം മൂന്ന് ലക്ഷവും അതിൽ കൂടുതലും ജനസംഖ്യയുള്ള നഗരങ്ങളിൽ ഈ പദ്ധതി പ്രയോജനപ്പെടും. ഈ പദ്ധതി പ്രകാരം ഏകോപിത ബസ് സർവീസ് ഇല്ലാത്ത നഗരങ്ങൾക്ക് മുൻഗണന നൽകും.
നേരിട്ടുള്ള തൊഴിലവസരങ്ങൾ സൃഷ്ടിക്കൽ:
ഏകദേശം 10,000 ബസുകൾ സിറ്റി ബസ് സർവീസിനായി വിന്യസിക്കുന്നതിലൂടെ 45,000 മുതൽ 55,000 വരെ നേരിട്ടുള്ള തൊഴിലവസരങ്ങൾ ഈ പദ്ധതി സൃഷ്ടിക്കും.
പദ്ധതിക്ക് രണ്ട് വിഭാഗങ്ങളുണ്ട്:
ഭാഗം ഒന്ന് - സിറ്റി ബസ് സർവീസുകൾ വർദ്ധിപ്പിക്കൽ: 
പൊതു സ്വകാര്യ പങ്കാളിത്ത  മാതൃകയിൽ 10,000 ഇ-ബസുകൾ ഉപയോഗിച്ച് സിറ്റി ബസ് സേവനങ്ങൾ വർധിപ്പിക്കുാൻ അംഗീകൃത ബസ് പദ്ധതി സഹായിക്കും.
ഡിപ്പോ അടിസ്ഥാനസൗകര്യ വികസനം/ഉയർത്തൽ എന്നിവയ്ക്ക് അസോസിയേറ്റഡ് ഇൻഫ്രാസ്ട്രക്ചർ പിന്തുണ നൽകൽ; ഇ-ബസുകൾക്കായി ബിഹൈൻഡ് ദ മീറ്റർ പിന്നിലുള്ള ഊർജ അടിസ്ഥാനസൗകര്യം  സൃഷ്ടിക്കൽ.
ഭാഗം 2– ഹരിത നഗര ചലനക്ഷമത സംരംഭം : 
ബസ് മുൻഗണന, അടിസ്ഥാന സൗകര്യങ്ങൾ, മൾട്ടിമോഡൽ ഇന്റർചേഞ്ച് സൗകര്യങ്ങൾ, എൻസിഎംസി അടിസ്ഥാനമാക്കിയുള്ള യന്ത്രവൽകൃത നിരക്കു സമാഹരണ സംവിധാനം, ചാർജിംഗ് അടിസ്ഥാനസൗകര്യം തുടങ്ങിയ ഹരിത സംരംഭങ്ങളാണ് പദ്ധതി വിഭാവനം ചെയ്യുന്നത്.
പ്രവർത്തനത്തിനുള്ള പിന്തുണ: സ്കീമിന് കീഴിൽ, ബസ് സർവീസുകൾ നടത്തുന്നതിനും ബസ് ഓപ്പറേറ്റർമാർക്ക് പണമടയ്ക്കുന്നതിനും സംസ്ഥാനങ്ങൾ/നഗരങ്ങൾ ഉത്തരവാദികളായിരിക്കും. നിർദിഷ്ട സ്കീമിൽ പറഞ്ഞിരിക്കുന്ന പരിധി വരെ സബ്സിഡി നൽകി കേന്ദ്ര ഗവണ്മെന്റ് ഈ ബസ് സർവീസുകളെ പിന്തുണയ്ക്കും.
ഇ-മൊബിലിറ്റിക്ക് ഉത്തേജനം:
- പദ്ധതി ഇ-മൊബിലിറ്റി പ്രോത്സാഹിപ്പിക്കുകയും ബിഹൈൻഡ് ദ മീറ്റർ ഊർജ അടിസ്ഥാനസൗകര്യങ്ങൾക്കു പൂർണ്ണ പിന്തുണ നൽകുകയും ചെയ്യും.
- ഹരിത നഗര ചലനക്ഷമത സംരംഭത്തിനു കീഴിൽ ചാർജിംഗ് സൗകര്യങ്ങൾ വികസിപ്പിക്കുന്നതിനും നഗരങ്ങളെ പിന്തുണയ്ക്കും.
- ബസ് മുൻഗണനാ അടിസ്ഥാന സൗകര്യങ്ങൾക്കുള്ള പിന്തുണ അത്യാധുനിക, ഊർജ കാര്യക്ഷമതയുള്ള വൈദ്യുത ബസുകളുടെ വ്യാപനം ത്വരിതപ്പെടുത്തുക മാത്രമല്ല, ഇ-മൊബിലിറ്റി മേഖലയിലെ നൂതനത്വം പ്രോത്സാഹിപ്പിക്കുകയും വൈദ്യുത വാഹനങ്ങൾക്കായുള്ള പ്രതിരോധശേഷിയുള്ള വിതരണ ശൃംഖല വികസിപ്പിക്കുകയും ചെയ്യും.
- ഈ സ്കീം ഇ-ബസുകൾക്കായുള്ള സംയോജനത്തിലൂടെ വൈദ്യുത ബസുകൾ വാങ്ങുന്നതിനുള്ള സാമ്പത്തിക മാനദണ്ഡവും കൊണ്ടുവരും.
- ഇലക്ട്രിക് മൊബിലിറ്റി സ്വീകരിക്കുന്നത് ശബ്ദ-വായു മലിനീകരണം കുറയ്ക്കുകയും കാർബൺ ബഹിർഗമനം തടയുകയും ചെയ്യും.
- ബസ് അധിഷ്ഠിത പൊതുഗതാഗതത്തിന്റെ വർദ്ധിച്ച വിഹിതം മൂലമുള്ള മോഡൽ ഷിഫ്റ്റ് ഹരിതഗൃഹവാതകം കുറയ്ക്കുന്നതിന് ഇടയാക്കും.
--ND--
(
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി: മെയ് 25, 2023
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2023 മാർച്ച് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള റിപ്പോർട്ട് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
വിശദമായ റിപ്പോർട്ടിന് ലിങ്കിൽ ക്ലിക്ക് ചെയ്യുക:
(Visitor Counter : 62
പ്രധാനമന്ത്രിയുടെ ഓഫീസ്
പ്രധാനമന്ത്രി യുഎഇയിലെ അബുദാബിയിലെത്തി
പ്രധാനമന്ത്രി ശ്രീ നരേന്ദ്ര മോദി 2023 ജൂലൈ 15ന് രാവിലെ അബുദാബിയിലെത്തി.
ഒരു സവിശേഷ നടപടിയെന്ന നിലയ്ക്ക് അബുദാബി കിരീടാവകാശി ഷെയ്ഖ് ഖാലിദ് ബിൻ മുഹമ്മദ് ബിൻ സായിദ് അൽ നഹ്യാൻ വിമാനത്താവളത്തിൽ നേരിട്ടെത്തി പ്രധാനമന്ത്രിയെ ഊഷ്മളമായി സ്വീകരിച്ചു. പ്രധാനമന്ത്രി മോദിക്ക് ആചാരപരമായ സ്വീകരണവും ഗാർഡ് ഓഫ് ഓണറും നൽകി.
ND
(
പ്രധാനമന്ത്രിയുടെ ഓഫീസ്
ഹൂബ്ലി വാഹനാപകടം : പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
ഹൂബ്ലി വാഹനാപകടം : പ്രധാനമന്ത്രി അനുശോചിച്ചു ; പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
കർണാടകയിലെ ഹൂബ്ലിയിൽ ഉണ്ടായ അപകടത്തിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് സഹായധനം പ്രഖ്യാപിച്ചു . ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് 2 ലക്ഷം രൂപ വീതവും, പരിക്കേറ്റവർക്ക് അൻപതിനായിരം രൂപയും അനുവദിച്ചു .
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"കർണ്ണാടകയിലെ ഹൂബ്ലിയിൽ ഉണ്ടായ അപകടത്തിൽ ജീവൻ നഷ്ടപ്പെട്ടതിൽ വേദനിക്കുന്നു. എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്. പരിക്കേറ്റവർ ഉടൻ സുഖം പ്രാപിക്കട്ടെ: പ്രധാനമന്ത്രി നരേന്ദ്ര മോദി "
"ഹൂബ്ലിയിലെ അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും നൽകും: പ്രധാനമന്ത്രി നരേന്ദ്ര മോദി "
--ND--
Pained by the loss of lives due to a mishap in Hubli, Karnataka. My thoughts are with the bereaved families. May the injured recover soon: PM @narendramodi
— PMO India  May 24, 2022
ಕರ್ನಾಟಕದ ಹುಬ್ಬಳ್ಳಿಯಲ್ಲಿ ನಡೆದ ರಸ್ತೆ ಅಪಘಾತದಲ್ಲಿ ಜೀವ ಹಾನಿಯಾಗಿರುವುದು ನೋವುತಂದಿದೆ. ಮೃತರ ಕುಟುಂಬಗಳಿಗೆ ನನ್ನ ಸಂತಾಪಗಳು. ಗಾಯಗೊಂಡಿರುವವರು ಶೀಘ್ರ ಗುಣಮುಖರಾಗಲಿ: ಪ್ರಧಾನಮಂತ್ರಿ @narendramodi
— PMO India  May 24, 2022
(ಹುಬ್ಬಳ್ಳಿಯಲ್ಲಿ ಸಂಭವಿಸಿದ ದುರ್ಘಟನೆಯಿಂದ ಪ್ರಾಣ ಕಳೆದುಕೊಂಡವರ ಸಂಬಂಧಿಗಳಿಗೆ ಪಿಎಂಎನ್ಆರ್ಎಫ್ ನಿಧಿಯಿಂದ ತಲಾ 2 ಲಕ್ಷ ರೂ. ಪರಿಹಾರ ನೀಡಲಾಗುವುದು. ಗಾಯಾಳುಗಳಿಗೂ ತಲಾ 50,000 ರೂ. ನೀಡಲಾಗುವುದು: ಪ್ರಧಾನಮಂತ್ರಿ @narendramodi
— PMO India  May 24, 2022
പ്രധാനമന്ത്രിയുടെ ഓഫീസ്
ഐ.ഐ.എസ്.എഫ് 2000 പ്രധാനമന്ത്രി ഉദ്ഘാടന പ്രസംഗം നടത്തും
ഇന്ത്യാ ഇന്റര്നാഷണല് സയന്സ് ഫെസ്റ്റിവല്  2020ല് ഡിസംബര് 22 വൈകിട്ട് 4.30ന് വിഡിയോ കോണ്ഫറന്സിംഗ് വഴി പ്രധാനമന്ത്രി ഉദ്ഘാടനപ്രസംഗം നടത്തും. കേന്ദ്രമന്ത്രി ഹര്ഷവര്ദ്ധനും ആ അവസരത്തില് സംബന്ധിക്കും.
ഐ.ഐ.എസ്.എഫിനെക്കുറിച്ച്:
സമൂഹത്തില് ശാസ്ത്ര മനോഭാവം പ്രോത്സാഹിപ്പിക്കുന്നതിന് ശാസ്ത്ര സാങ്കേതിക മന്ത്രാലയവും ഭൂമിശാസ്ത്ര മന്ത്രാലയവും വിജ്ഞാനഭാരതിയുമായി ചേര്ന്നാണ് ഇന്ത്യാ ഇന്റര്നാഷണല് ഫെസ്റ്റിവല് എന്ന ആശയത്തിന് മൂര്ത്തരൂപം നല്കുകയും 2015ല് അതിന് ആരംഭം കുറിയ്ക്കുകയും ചെയ്തു. ഐ.ഐ.എസ്.എഫ് ശാസ്ത്ര-സാങ്കേതികവിദ്യ പ്രോത്സാഹിപ്പിക്കുന്നതിനുള്ള ഒരു ആഘോഷമാണ്. പൊതുജനങ്ങളെ ശാസ്ത്രവും സാങ്കേതികവിദ്യയുമായി ബന്ധപ്പിക്കുകയും ശാസ്ത്രത്തിന്റെ ആനന്ദം ആഘോഷിക്കുകയും ശാസ്ത്രത്തിനും സാങ്കേതികവിദ്യയ്ക്കും എഞ്ചിനീയറിംഗിനും ഗണിതത്തിനും  ജീവിതം മെച്ചപ്പെടുത്താനായി പ്രശ്നപരിഹാരങ്ങള് എങ്ങനെ നല്കാന് കഴിയുമെന്ന് കാണിക്കുകയുമാണ് ഇതിന്റെ ലക്ഷ്യം. ശാസ്ത്ര അറിവ്, സൃഷ്ടിപരത, വിമര്ശനാത്മകചിന്ത, പ്രശ്നപരിഹാരം, കൂട്ടായ പ്രവര്ത്തനം എന്നിവയില് ശ്രദ്ധ ഊന്നിക്കൊണ്ട് യുവത്വത്തിനെ 21-ാം നൂറ്റാണ്ടിന്റെ വൈദഗ്ധ്യങ്ങള് വികസിപ്പിക്കുക എന്നതാണ് ഉദ്ദേശ്യം. യുവത്വത്തെ ശാസ്ത്ര പഠനത്തിനും ആ മേഖലകളിലെ പ്രവര്ത്തനത്തിനും പ്രോത്സാഹിപ്പിക്കുകയെന്നതാണ് ദീര്ഘകാല ലഷ്യം.
പ്രധാനമന്ത്രിയുടെ ഓഫീസ്
ദേശീയ മഞ്ഞൾ ബോർഡ് സ്ഥാപിക്കുന്നതിലൂടെ, നമ്മുടെ മഞ്ഞൾ കർഷകരുടെ സാധ്യതകൾ പ്രയോജനപ്പെടുത്തുന്നതിനാണു ഞങ്ങൾ ലക്ഷ്യമിടുന്നത്: പ്രധാനമന്ത്രി
കർഷകക്ഷേമത്തിനായുള്ള ഗവണ്മെന്റിന്റെ പ്രതിബദ്ധത പ്രധാനമന്ത്രി ശ്രീ നരേന്ദ്ര മോദി ആവർത്തിച്ചു.
പ്രധാനമന്ത്രി ഇന്നലെ പ്രഖ്യാപിച്ച ദേശീയ മഞ്ഞൾ ബോർഡ് സ്ഥാപിക്കുന്നതിന്റെ നേട്ടങ്ങളെക്കുറിച്ചു നിസാമാബാദിൽ നിന്നുള്ള പാർലമെന്റംഗം ശ്രീ അരവിന്ദ് ധർമപുരിയുടെ പോസ്റ്റിനു മറുപടിയായി പ്രധാനമന്ത്രി സമൂഹമാധ്യമമായ ‘എക്സി’ൽ കുറിച്ചതിങ്ങനെ:
“നമ്മുടെ കർഷകരുടെ ക്ഷേമവും സമൃദ്ധിയുമാണ് എല്ലായ്പോഴും ഞങ്ങളുടെ മുൻഗണന.
ദേശീയ മഞ്ഞൾ ബോർഡ് സ്ഥാപിക്കുന്നതിലൂടെ, നമ്മുടെ മഞ്ഞൾ കർഷകരുടെ സാധ്യതകൾ പ്രയോജനപ്പെടുത്താനും അവർക്ക് അർഹമായ പിന്തുണ നൽകാനും ഞങ്ങൾ ലക്ഷ്യമിടുന്നു.
നിസാമാബാദിനുള്ള നേട്ടങ്ങൾ വിശേഷിച്ചും വളരെ വലുതാണ്.
നമ്മുടെ മഞ്ഞൾ കർഷകർക്കു ശോഭനമായ ഭാവി ഉറപ്പാക്കാൻ ആവശ്യമായതെല്ലാം ഞങ്ങൾ ചെയ്തുകൊണ്ടേയിരിക്കും.”
NS
(
മന്ത്രിസഭ
പോര്ട്ട് ട്രസ്റ്റുകളുടേയും, ഡോക്ക് ലേബര് ബോര്ഡിലേയും ജീവനക്കാര്ക്കും തൊഴിലാളികള്ക്കുമുള്ള ഉല്പാദനക്ഷമതയ്ക്കനുസരിച്ചുള്ള റിവാര്ഡ് തുടരുന്നതിന് കേന്ദ്ര മന്ത്രിസഭയുടെ അംഗീകാരം
പ്രധാന പോര്ട്ട് ട്രസ്റ്റുകളിലെയും, ഡോക്ക് ലേബര് ബോര്ഡി ലേയും ജീവനക്കാര്ക്കും തൊഴിലാളികള്ക്കും നിലവിലുള്ള ഉല്പാദനക്ഷമതയ്ക്കനുസരിച്ചുള്ള റിവാര്ഡ് പദ്ധതി 2017-18 ല് നിന്നും ഇനിയൊരു മാറ്റം / ഭേദഗതി ഉണ്ടാകുന്നതുവരെ തുടരുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പ്രതിവര്ഷം 28,821 പ്രധാന പോര്ട്ട് ട്രസ്റ്റ് / ഡോക്ക് ജീവനക്കാര്ക്കും, തൊഴിലാളികള്ക്കും ഇതിന്റെ പ്രയോജനം ലഭിക്കും. ഇതിനായി പ്രതിവര്ഷം പ്രതീക്ഷിക്കുന്ന ചെലവ് 46 കോടി രൂപയാണ്. പ്രതിമാസം ഏഴായിരം രൂപയെന്ന ബോണസ് കണക്കാക്കുന്നതിന് നിലവിലുള്ള പ്രതിഫല പരിധി അടിസ്ഥാനമാക്കിയാണ്ഉല്പാദനക്ഷമതയ്ക്കനുസരിച്ചുള്ള റിവാര്ഡ് നല്കുക. ഉല്പാദനം വര്ദ്ധിപ്പിക്കുന്നതിന് പുറമെ ഈ പദ്ധതി തുറമുഖ മേഖലയിലെ മെച്ചപ്പെട്ട വ്യവസായ ബന്ധവും, സൗഹാര്ദ്ദപരമായ തൊഴില് അന്തരീക്ഷവും പ്രോത്സാഹിപ്പിക്കുന്നുണ്ട്.
പ്രധാന തുറമുഖ ട്രസ്റ്റിലേയും, ഡോക്ക് ലേബര് ബോര്ഡിലേയും ജീവനക്കാര്ക്കും, തൊഴിലാളികള്ക്കും പ്രവര്ത്തനക്ഷമതയുമായി ബന്ധപ്പെട്ട റിവാര്ഡ് നല്കുന്നതിനുള്ള ഒരു പദ്ധതി നിലവിലുണ്ട്. പോര്ട്ട്സ് പെര്ഫോമന്സ് ഇന്ഡക്സ്  ആധാരമാക്കി യാണ് റിവാര്ഡ് നല്കുന്നത്. മാനേജ്മെന്റും, പ്രധാന പോര്ട്ട് ട്രസ്റ്റുകളിലെ തൊഴിലാളി ഫെഡറേഷനുകളും തമ്മിലുള്ള തീര്പ്പ് അനുസരിച്ച് വാര്ഷികാടിസ്ഥാനത്തിലാണ് ഇത് നല്കുന്നത്.
(AM MRD
പ്രധാനമന്ത്രിയുടെ ഓഫീസ്
ദക്ഷിണാഫ്രിക്കയിലെയും ഗ്രീസിലെയും ഫലപ്രദമായ യാത്രയ്ക്ക് ശേഷം ബെംഗളൂരുവിലെത്തിയ പ്രധാനമന്ത്രി മോദിക്ക് ഗംഭീര വരവേൽപ്പ്
പ്രധാനമന്ത്രി ശ്രീ നരേന്ദ്രമോദി തന്റെ നാല് ദിവസത്തെ ദക്ഷിണാഫ്രിക്ക, ഗ്രീസ് സന്ദർശനത്തിന് ശേഷം ഇന്ന് ബംഗളൂരുവിൽ വിമാനമിറങ്ങി. ദക്ഷിണാഫ്രിക്കയിൽ നടന്ന ബ്രിക്സ് ഉച്ചകോടിയിൽ പങ്കെടുത്ത പ്രധാനമന്ത്രി പിന്നീട് ഗ്രീസ് സന്ദർശിച്ചു. പ്രധാനമന്ത്രി വിവിധ ഉഭയകക്ഷി യോഗങ്ങളും പ്രാദേശിക ചിന്താ നേതാക്കളുമായി കൂടിക്കാഴ്ചകളും നടത്തി. ഇരു രാജ്യങ്ങളിലെയും ഊർജ്ജസ്വലരായ ഇന്ത്യൻ സമൂഹങ്ങളുമായും അദ്ദേഹം കൂടിക്കാഴ്ച നടത്തി. ചന്ദ്രയാൻ-3 മൂൺ ലാൻഡറിന്റെ ലാൻഡിംഗ് വീഡിയോ കോൺഫറൻസിങ് വഴി വീക്ഷിച്ച പ്രധാനമന്ത്രി പിന്നീട് ഐഎസ്ആർഒ സംഘവുമായി സംവദിക്കാൻ ബെംഗളൂരുവിലെത്തി.
എച്ച്എഎൽ വിമാനത്താവളത്തിന് പുറത്ത് നൽകിയ ഊഷ്മളമായ സ്വീകരണത്തിൽ ജയ് ജവാൻ, ജയ് കിസാൻ, ജയ് വിജ്ഞാന്, ജയ് അനുസന്ധൻ എന്ന് പറഞ്ഞുകൊണ്ടാണ് തടിച്ചുകൂടിയ പൗരന്മാരെ പ്രധാനമന്ത്രി മോദി അഭിസംബോധന ചെയ്തത് . ഇന്ത്യയുടെ നിർണായക വിജയത്തിൽ ദക്ഷിണാഫ്രിക്കയിലും ഗ്രീസിലും ഇതേ ആവേശമാണ് താൻ കണ്ടതെന്ന് ശ്രീ മോദി പറഞ്ഞു.
ഐഎസ്ആർഒ ടീമിനൊപ്പമുണ്ടാകാനുള്ള ആഗ്രഹം പ്രകടിപ്പിച്ച പ്രധാനമന്ത്രി, തിരിച്ചുവരുമ്പോൾ ആദ്യം ബെംഗളൂരുവിലേക്കാണ് വരാൻ തീരുമാനിച്ചതെന്ന് പ്രധാനമന്ത്രി പറഞ്ഞു. പ്രോട്ടോക്കോളുമായി ബന്ധപ്പെട്ട പ്രശ്നങ്ങൾ ഒഴിവാക്കാനുള്ള തന്റെ അഭ്യർത്ഥനയുമായി ബന്ധപ്പെട്ട് സഹകരിച്ചതിന് ഗവർണർക്കും മുഖ്യമന്ത്രിക്കും ഉപമുഖ്യമന്ത്രിക്കും പ്രധാനമന്ത്രി നന്ദി പറഞ്ഞു.
സ്വീകരണത്തിന് എല്ലാവരോടും നന്ദി പറഞ്ഞ പ്രധാനമന്ത്രി, റോഡ്ഷോയിൽ തടിച്ചുകൂടിയ പൗരന്മാരുടെ ആവേശത്തിനിടെ ചന്ദ്രയാൻ സംഘത്തോടൊപ്പം ഐഎസ്ആർഒയിലേക്ക് പോയി.
ഉപരാഷ്ട്രപതിയുടെ കാര്യാലയം
മാധ്യമ വ്യവസായരംഗത്ത് കോവിഡ് സൃഷ്ടിച്ച സാമ്പത്തിക വെല്ലുവിളികളിൽ ആശങ്ക അറിയിച്ച് ഉപരാഷ്ട്രപതി.
അന്തരിച്ച ശ്രീ എം പി വീരേന്ദ്ര കുമാറിന് ഉപരാഷ്ട്രപതി. ആദരാഞ്ജലികളും അർപ്പിച്ചു.
--------മാധ്യമ വ്യവസായരംഗത്ത് കൊവിഡ് മൂലം ഉണ്ടായ സാമ്പത്തിക പരാധീനതകളിൽ ആശങ്ക അറിയിച്ച് ഉപരാഷ്ട്രപതി ശ്രീ എം വെങ്കയ്യ നായിഡു. തങ്ങളുടെ കീഴിൽ ജോലി ചെയ്യുന്നവരോട് കരുതലോടും അനുകമ്പയോടും പ്രവർത്തിക്കാൻ എല്ലാവരും തയ്യാറാകണമെന്നും ഉപരാഷ്ട്രപതി അഭ്യർത്ഥിച്ചു.
അന്തരിച്ച ശ്രീ എം പി വീരേന്ദ്രകുമാറിനോടുള്ള ആദരസൂചകമായി സംഘടിപ്പിച്ച വെർച്വൽ സ്മാരക യോഗത്തിൽ പങ്കെടുക്കുകയായിരുന്നു ശ്രീ നായിഡു.
ആദരണീയനായ രാഷ്ട്രീയനേതാവ്, മികച്ച എഴുത്തുകാരൻ, പരിസ്ഥിതി സ്നേഹി, അതിവിദഗ്ദ്ധനായ മാധ്യമപ്രവർത്തകൻ തുടങ്ങി നിരവധി മേഖലകളിൽ കഴിവ് തെളിയിച്ച ബഹുമുഖ പ്രതിഭയായിരുന്നു ശ്രീ വീരേന്ദ്രകുമാറെന്ന് ഉപരാഷ്ട്രപതി അനുസ്മരിച്ചു.
" മാതൃഭൂമി പ്രിന്റിംഗ് ആൻഡ് പബ്ലിക്കേഷൻസ് ലിമിറ്റഡ് ഇന്ത്യ ചെയർമാനും മാനേജിങ് ഡയറക്ടറും എന്ന നിലയിൽ മാധ്യമരംഗത്ത് വിലമതിക്കാനാവാത്ത സംഭാവനകളാണ് അദ്ദേഹം നൽകിയിട്ടുള്ളതെന്ന് ശ്രീ നായിഡു അഭിപ്രായപ്പെട്ടു.
ഉയർന്ന ആദർശങ്ങൾക്ക് അനുസരിച്ച് ജീവിച്ചിരുന്ന, സമൂഹത്തിലെ പാർശ്വവൽക്കരിക്കപ്പെട്ടി രിക്കുന്നവരുടെ പുനരുദ്ധാരണത്തിനായി പ്രവർത്തിച്ചിരുന്ന അദ്ദേഹത്തിന്റെ ആദർശങ്ങളും പ്രവൃത്തികളും വരുംതലമുറയ്ക്ക് പ്രചോദനമാകുമെന്നും ഉപരാഷ്ട്രപതി ചൂണ്ടിക്കാട്ടി
കേരള വനം മന്ത്രി ആയിരിക്കെ മരം മുറിക്കൽ തടയാനുള്ള തന്റെ തീരുമാനം പിൻവലിക്കാൻ സമ്മർദം ഏറിയപ്പോൾ , തൽസ്ഥാനത്തുനിന്ന് രാജിവയ്ക്കാനാണ് ശ്രീ വീരേന്ദ്രകുമാർ താൽപര്യപ്പെട്ടത്. ഇത്
താൻ പുലർത്തുന്ന ആദർശങ്ങളോടും മൂല്യങ്ങളോടുള്ള അദ്ദേഹത്തിന്റെ പ്രതിജ്ഞാബദ്ധതയുടെ ഉദാഹരണമാണെന്ന് ഉപരാഷ്ട്രപതി ഓർമ്മിപ്പിച്ചു..
ട്രേഡ് യൂണിയൻ മുന്നേറ്റങ്ങളിലെ ശ്രീ വീരേന്ദ്രകുമാറിന്റെ പങ്കാളിത്തത്തെയും, തൊഴിലാളികളുടെ അവകാശങ്ങൾക്കായി നടത്തിയ പോരാട്ടത്തെയും പറ്റി സംസാരിക്കവേ, തൊഴിൽ മന്ത്രാലയത്തിന്റെ സ്വതന്ത്ര ചുമതലയുള്ള സഹമന്ത്രി എന്ന നിലയിൽ തൊഴിലാളികൾക്ക് ഗുണകരമാകുന്ന രീതിയിൽ എംപ്ലോയീസ് പ്രോവിഡന്റ് ഫണ്ടിന്റെയും , എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷന്റെയും  പ്രവർത്തന രീതിയിൽ അദ്ദേഹം കൊണ്ടുവന്ന വിപ്ലവകരമായ മാറ്റങ്ങളെ പറ്റിയും ഉപരാഷ്ട്രപതി അനുസ്മരിച്ചു..
എം പി വീരേന്ദ്രകുമാറിന്റെ സാഹിത്യരംഗത്തെ നേട്ടങ്ങളെപ്പറ്റി പരാമർശിക്കവെ, കേന്ദ്രസാഹിത്യ അക്കാദമി, കേരള സാഹിത്യ അക്കാദമി, മൂർത്തിദേവി പുരസ്കാരം  തുടങ്ങിയ വലിയ നേട്ടങ്ങൾ സ്വന്തമാക്കിയ വളരെ ചുരുക്കം ജനപ്രതിനിധികളിൽ ഒരാളായിരുന്നു വീരേന്ദ്രകുമാറെന്നും ഉപരാഷ്ട്രപതി അഭിപ്രായപ്പെട്ടു..
(കേരള ഗവർണർ ശ്രീ ആരിഫ് മുഹമ്മദ് ഖാൻ, മിസോറാം ഗവർണർ ശ്രീ പി എസ് ശ്രീധരൻ പിള്ള, ഹിന്ദു പബ്ലിഷിംഗ് ഗ്രൂപ്പ് ഡയറക്ടർ ശ്രീ എൻ റാം, മാതൃഭൂമി ചെയർമാനും മാനേജിംഗ് എഡിറ്ററുമായ ശ്രീ പി വി ചന്ദ്രൻ, പാർലമെന്റ് അംഗങ്ങൾ, അന്തരിച്ച എം പി വീരേന്ദ്രകുമാറിന്റെ മകനും മാതൃഭൂമി മാനേജിംഗ് ഡയറക്ടറുമായ ശ്രീ എം വി ശ്രേയാംസ് കുമാർ തുടങ്ങിയവരും വെർച്വൽ യോഗത്തിൽ പങ്കെടുത്തു